ΛΟΙΠΕΣ  ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ
Δημοσίευση  αίτησης  τροποποίησης  σύμφωνα  με  το  άρθρο  50  παράγραφος  2  στοιχείο  α )  του 
κανονισμού  (ΕΕ)  αριθ.  1151/2012  του  Ευρωπαϊκού  Κοινοβουλίου  και  του  Συμβουλίου  για  τα 
συστήματα  
ποιότητας  των  γεωργικών  προϊόντων  και  τροφίμων
(2014/C  180/14)
Η  παρούσα  δημοσίευση  παρέχει  το  δικαίωμα  ένστασης  κατά  την  έννοια  του  άρθρου  51  του  κανονισμού  (ΕΕ) 
αριθ.  1151/2012  του  Ευρωπαϊκού  Κοινοβουλίου  και  του  Συμβουλίου  (1).
ΑΙΤΗΣΗ  ΤΡΟΠΟΠΟΙΗΣΗΣ
ΚΑΝΟΝΙΣΜΟΣ  (ΕΚ)  αριθ.  510/2006  ΤΟΥ  ΣΥΜΒΟΥΛΙΟΥ
για  την  προστασία  των  γεωγραφικών  ενδείξεων  και  των  ονομασιών  προέλευσης  των  γεωργικών  προϊόντων  και 
των  
τροφίμων  (2)
ΑΙΤΗΣΗ  ΤΡΟΠΟΠΟΙΗΣΗΣ  ΚΑΤΑ  ΤΗΝ  ΕΝΝΟΙΑ  ΤΟΥ  ΑΡΘΡΟΥ  9
«Sedano  Bianco  di  Sperlonga»
Αριθ.  ΕΚ:  IT-PGI-0105-01187  –  13.12.2013
ΠΓΕ  ( X )  ΠΟΠ  (   )
1. Κεφάλαιο  των  προδιαγραφών  προϊόντος  που  αφορά  η  τροποποίηση
—☐ Ονομασία  του  προϊόντος
—☒ Περιγραφή  του  προϊόντος
—☐ Γεωγραφική  περιοχή
—☐ Απόδειξη  προέλευσης
—☐ Μέθοδος  παραγωγής
—☐ Δεσμός
—☐ Επισήμανση
—☐ Εθνικές  απαιτήσεις
—☐ Άλλα
2. Τύπος  τροποποίησης(-ων)
—☒ Τροποποίηση  του  ενιαίου  εγγράφου  ή  της  σύνοψης
—☐ Τροποποίηση  των  προδιαγραφών  της  καταχωρισμένης  ΠΟΠ  ή  ΠΓΕ  για  την  οποία  δεν  έχει  δημοσιευθεί 
ούτε  
ενιαίο  έγγραφο  ούτε  σύνοψη
—☐ Τροποποίηση  των  προδιαγραφών  που  δεν  απαιτεί  τροποποίηση  του  δημοσιευμένου  ενιαίου  εγγράφου 
[άρθρο  9  παράγραφος  3  του  κανονισμού  (ΕΚ)  αριθ.  510/2006]
—☐ Προσωρινή  τροποποίηση  των  προδιαγραφών  λόγω  της  επιβολής  υποχρεωτικών  υγειονομικών  ή  φυτοϋγειονο­
μικών  μέτρων  από  τις  δημόσιες  αρχές  [άρθρο  9  παράγραφος  4  του  κανονισμού  (ΕΚ)  αριθ.  510/2006]
(1)ΕΕ L 343  της 14.12.2012,  σ. 1.
(2)ΕΕ L 93  της 31.3.2006,  σ. 12 . Αντικαταστάθηκε από τον κανονισμό (EE) αριθ. 1151/2012.C 180/26 EL Επίσημη Εφημερίδα της Ευρωπαϊκής Ένωσης 13.6.2014
3. Τροποποίηση
Τροποποιείται  η  ελάχιστη  περιεκτικότητα  που  προβλέπεται  για  τα  ολικά  οργανικά  οξέα  και  η  περιεκτικότητα  σε 
ολικά  
σάκχαρα:
— παρουσία  ολικών  οργανικών  οξέων : τουλάχιστον  100  mg/100g
— ολικά  σάκχαρα:  τουλάχιστον  10,00  mg/g
Οι  εν  λόγω  παράμετροι  πρέπει  να  προσδιορίζονται  στο  βρώσιμο  τμήμα  του  «Sedano  Bianco  di  Sperlonga»  ΠΓΕ, 
δηλαδή  
στον  μίσχο,  και  με  επίσημες  μεθόδους.
Η  αίτηση  τροποποίησης  δικαιολογείται  από  τα  αποτελέσματα  τεχνικοεπιστημονικής  μελέτης  που  διεξήγαγε  το 
Πανεπιστήμιο  του  Cassino  σε  αριθμό  φυτών  και  εκμεταλλεύσεων  παραγωγής  ο  οποίος  ήταν  πολύ  πιο  αντιπροσω­
πευτικός  σε  σχέση  με  αυτόν  της  μελέτης  που  χρησιμοποιήθηκε  ως  αναφορά  κατά  τη  σύνταξη  των  προδιαγραφών 
παραγωγής  
του  Sedano  Bianco  di  Sperlonga  και  ήταν  τότε  η  μοναδική  διαθέσιμη  μελέτη  στη  βιβλιογραφία.
Η  μελέτη  διεξήχθη  με  στόχο  να  εξασφαλιστεί  μεγαλύτερη  αντιπροσωπευτικότητα  του  συγκεκριμένου  δεδομένου, 
μέσω  της  αύξησης  του  μεγέθους  του  δείγματος,  ώστε  να  ελαχιστοποιηθεί  η  επίδραση  των  μεταβλητών  στον  αγρό 
και  των  αναλυτικών  μεταβλητών,  και  μέσω  της  προετοιμασίας  του  δείγματος  με  τρόπο  ώστε  να  χρησιμοποιείται 
μόνον  
το  βρώσιμο  τμήμα  του  Sedano  Bianco  di  Sperlonga.
ΕΝΙΑΙΟ  ΕΓΓΡΑΦΟ
ΚΑΝΟΝΙΣΜΟΣ  (ΕΚ)  αριθ.  510/2006  ΤΟΥ  ΣΥΜΒΟΥΛΙΟΥ
για  την  προστασία  των  γεωγραφικών  ενδείξεων  και  των  ονομασιών  προέλευσης  των  γεωργικών  προϊόντων  και 
των  
τροφίμων  (3)
«Sedano  Bianco  di  Sperlonga»
Αριθ.  ΕΚ:  IT-PGI-0105-01187  –  13.12.2013
ΠΓΕ  ( X )  ΠΟΠ  (   )
1. Ονομασία
«Sedano  Bianco  di  Sperlonga »
2. Κράτος  μέλος  ή  τρίτη  χώρα
Ιταλία
3. Περιγραφή  του  γεωργικού  προϊόντος  ή  του  τροφίμου
3.1. Τύπος  προϊόντος
Κλάση  1.6  –  Φρούτα,  λαχανικά  και  δημητριακά,  νωπά  ή  μεταποιημένα
3.2. Περιγραφή  του  προϊόντος  για  το  οποίο  ισχύει  η  ονομασία  υπό  1
Η  ΠΓΕ  «Sedano  Bianco  di  Sperlonga»  αποδίδεται  αποκλειστικά  στο  σέλινο  που  ανήκει  στον  οικότυπο  «Bianco  di 
Sperlonga » 
της  ποικιλίας  dulce  (Mill.)  του  είδους  Apium  graveolens  L.,  με  λευκούς  ή  υπόλευκους  μίσχους.  Το 
χαρακτηριστικό  ανοικτό  χρώμα  είναι  εγγενές  στοιχείο  του  οικοτύπου,  το  οποίο  μπορεί  να  γίνει  εντονότερο  με 
πυκνότερη  
φύτευση.  Κατά  τη  διάθεσή  του  στην  κατανάλωση,  το  προϊόν  «Sedano  Βianco  di  Sperlonga » που  φέρει 
την  ΠΓΕ  πρέπει  να  ανταποκρίνεται  στα  ακόλουθα  ιδιαίτερα  χαρακτηριστικά  του  τοπικού  οικοτύπου  «Bianco  di 
Sperlonga »:  φυτό  μετρίου  μεγέθους,  με  συμπαγές  σχήμα  και  10  έως  15  φύλλα  ανοιχτοπράσινου  χρώματος·  μίσχοι 
των  φύλλων  λευκού  χρώματος  με  ελαφρές  ανοιχτοπράσινες  ανταύγειες,  ελάχιστα  ινώδης,  χαρακτηριζόμενοι  από 
νευρώσεις  ελάχιστα  εμφανείς.  Το  βάρος  ποικίλλει  αναλόγως  του  μεγέθους:  μεσαίο  μέγεθος,  500  έως  800  γραμ­
μάρια·  μεγάλο  μέγεθος,  πάνω  από  800  γραμμάρια.  Η  γεύση  είναι  γλυκιά  και  μόνο  μετρίως  αρωματική,  χαρακτηρι­
στικό  που  καθιστά  το  προϊόν  ιδιαιτέρως  κατάλληλο  για  να  καταναλώνεται  νωπό.  Επιπλέον,  το  «Sedano  Bianco  di 
Sperlonga » παρουσιάζει  περιεκτικότητα  σε  ολικά  οργανικά  οξέα  τουλάχιστον  100,00  mg/100g·  αντοχή  στη 
θραύση  τουλάχιστον  20  N  και  περιεκτικότητα  σε  ολικά  σάκχαρα  τουλάχιστον  10,00  mg/g.  Οι  εν  λόγω  παράμε­
τροι  πρέπει  να  προσδιορίζονται  στο  βρώσιμο  τμήμα  του  «Sedano  Bianco  di  Sperlonga » ΠΓΕ,  δηλαδή  στον  μίσχο, 
και  
με  επίσημες  μεθόδους.
3.3. Πρώτες  ύλες  (μόνο  για  μεταποιημένα  προϊόντα)
—
(3)Αντικαταστάθηκε από τον κανονισμό (EE) αριθ. 1151/2012.13.6.2014 EL Επίσημη Εφημερίδα της Ευρωπαϊκής Ένωσης C 180/27
3.4. Ζωοτροφές  (μόνο  για  προϊόντα  ζωικής  προέλευσης)
—
3.5. Ειδικά  στάδια  της  παραγωγής  τα  οποία  πρέπει  να  εκτελούνται  εντός  της  οριοθετημένης  γεωγραφικής  περιοχής
Η  παραγωγή  του  σπόρου,  η  καλλιέργεια  και  η  συγκομιδή  του  «Sedano  Bianco  di  Sperlonga»  πρέπει  να  εκτελού­
νται  εντός  της  γεωγραφικής  περιοχής  παραγωγής.
3.6. Ειδικοί  κανόνες  για  τον  τεμαχισμό  σε  φέτες,  το  τρίψιμο,  τη  συσκευασία  κ.λπ.
Η  συσκευασία  εκτελείται  επιμελώς  εντός  της  γεωγραφικής  περιοχής  παραγωγής  προκειμένου  να  αποφεύγεται 
η  τριβή  που  θα  είχε  ως  επακόλουθο  τη  θραύση  των  ιστών  και  την  εκροή  κυτταρικών  χυμών.  Επιπλέον,  μετά  τη 
συγκομιδή  
μειώνεται  στο  ελάχιστο  η  έκθεση  του  προϊόντος  στο  ηλιακό  φως.
Το  σέλινο  μπορεί  να  συσκευάζεται:
—σε  περιέκτες  που  περιέχουν  μία  σειρά  4-5  σέλινων,  με  μέγιστο  βάρος  5  kg,
—σε  περιέκτες  που  περιέχουν  δύο  σειρές  8-10  σέλινων,  με  μέγιστο  βάρος  10  kg.
Στις  συσκευασίες  1  έως  3  σέλινων  πρέπει  υποχρεωτικά  να  επισημαίνεται  κάθε  σέλινο  με  μικρή  ετικέτα.
3.7. Ειδικοί  κανόνες  για  την  επισήμανση
Στην  ετικέτα  κάθε  συσκευασμένου  προϊόντος  εμφαίνονται,  με  ευκρινείς  και  ευανάγνωστους  χαρακτήρες,  επιπλέον 
του  ενωσιακού  συμβόλου  και  των  σχετικών  ενδείξεων,  ο  λογότυπος  που  παρουσιάζεται  στη  συνέχεια  και  οι 
ακόλουθες  
πρόσθετες  ενδείξεις:
—«Sedano  Bianco  di  Sperlonga» ,  ακολουθούμενη  από  το  αρκτικόλεξο  IGP  (Προστατευόμενη  Γεωγραφική 
Ένδειξη),
 διαστάσεων  μεγαλύτερων  από  όλες  τις  άλλες  ενδείξεις  που  συνθέτουν  την  ετικέτα,
—το  όνομα,  η  εταιρική  επωνυμία  και  η  διεύθυνση  της  γεωργικής  εκμετάλλευσης  παραγωγής  και  συσκευασίας.
Απαγορεύεται  η  προσθήκη  κάθε  άλλου  χαρακτηρισμού  ο  οποίος  δεν  προβλέπεται  ρητά.  Ωστόσο,  επιτρέπεται  να 
χρησιμοποιούνται  
ενδείξεις  που  αναφέρονται  σε  ιδιωτικά  σήματα  —με  την  προϋπόθεση  ότι  δεν  έχουν  εγκωμιαστικό 
χαρακτήρα  και  δεν  παραπλανούν  τον  καταναλωτή—,  το  όνομα  της  εκμετάλλευσης  από  τα  αγροτεμάχια  της  οποίας 
προήλθε  η  πρώτη  ύλη  για  την  παραγωγή  του  προϊόντος,  καθώς  και  άλλες  αληθείς  και  τεκμηριωμένες  αναφορές, 
που  επιτρέπονται  από  την  περιφερειακή,  εθνική  ή  κοινοτική  νομοθεσία  και  δεν  αντίκεινται  στον  σκοπό  και  το 
περιεχόμενο  της  παρούσας  σύνοψης.
Η  ονομασία  «Sedano  Bianco  di  Sperlonga»  δεν  μεταφράζεται.
Ο  λογότυπος  του  «Sedano  Bianco  di  Sperlonga»  αποτελείται  από  ένα  ορθογώνιο,  στο  οποίο  είναι  εγγεγραμμένο 
ένα 
τετράγωνο.  Σε  αυτό  παριστάνονται  δύο  σέλινα,  πίσω  από  τα  οποία  εμφανίζονται  τέσσερα  κύματα.
C 180/28 EL Επίσημη Εφημερίδα της Ευρωπαϊκής Ένωσης 13.6.2014
4. Συνοπτική  οριοθέτηση  της  γεωγραφικής  περιοχής
Το  προϊόν  «Sedano  Bianco  di  Sperlonga»  Indicazione  Geografica  Protetta  (IGP)  (Προστατευόμενη  Γεωγραφική 
Ένδειξη  
–  ΠΓΕ)  πρέπει  να  καλλιεργείται  στο  έδαφος  των  κοινοτήτων  Fondi  και  Sperlonga.
5. Δεσμός  με  τη  γεωγραφική  περιοχή
5.1. Ιδιαιτερότητα  της  γεωγραφικής  περιοχής
Η  περιοχή  παραγωγής  του  «Sedano  Bianco  di  Sperlonga » χαρακτηρίζεται  από  εδαφοκλιματικές  συνθήκες  που 
ευνοούν  ιδιαίτερα  την  καλλιέργεια  του  σέλινου.  Τυπική  στην  περιοχή  παραγωγής  είναι  η  παρουσία  εδαφών  με 
υδροφόρο  ορίζοντα  πολύ  κοντά  στην  επιφάνεια  του  εδάφους,  τα  οποία  βρίσκονται  μεταξύ  των  περιοχών  που 
έχουν  προκύψει  από  την  αποστράγγιση  ελών  και  της  θάλασσας.  Στις  περιοχές  αυτές,  επονομαζόμενες  «pantano» 
(βαλτότοπος
)  αναπτύχθηκε  ιστορικά  η  καλλιέργεια  του  σέλινου,  αρχικά  υπαίθρια  και  στη  συνέχεια  υπό  κάλυψη.  Τα 
εν  
λόγω  εδάφη  επομένως  χαρακτηρίζονται  από  την  κυκλοφορία  διαλύματος  με  υψηλό  βαθμό  αλατότητας.
Το  κλίμα  της  περιοχής  της  ΠΓΕ,  το  οποίο  είναι  εύκρατο  θαλάσσιου  τύπου,  χαρακτηρίζεται  από:  μέση  θερμοκρασία 
17  έως  18  °C,  μέση  μηνιαία  θερμοκρασία  <  10 °C,  επί  1-3  μήνες  και  μέση  ελάχιστη  θερμοκρασία  του  ψυχρό­
τερου  μήνα  6,9 °C·  μέσες  ετήσιες  βροχοπτώσεις  727  έως  1  133  mm,  με  θερινές  βροχοπτώσεις  61  έως  83  mm. 
Στην  παράκτια  ζώνη,  ιδίως,  σημειώνεται  έντονη  και  παρατεταμένη  ξηρασία  από  τον  Μάιο  έως  τον  Αύγουστο.  Όλες 
αυτές  
οι  παράμετροι  είναι  ιδανικές  για  την  καλλιέργεια  του  «Sedano  Bianco  di  Sperlonga ».
Ιδιαίτερη  έμφαση  δίνεται  στους  τοπικούς  παραγωγούς,  οι  οποίοι  συχνά  καλούνται  να  διαχειριστούν  εκμεταλλεύσεις 
μέσης  έκτασης  μικρότερης  του  ενός  εκταρίου  και  οι  οποίοι,  όχι  μόνον  έχουν  προσαρμόσει  τεχνικές  μικρών  περι­
βαλλοντικών  επιπτώσεων  αλλά  κατέστησαν  επίσης  δυνατή  τη  διατήρηση  του  οικοτύπου  «Bianco  di  Sperlonga », 
αυτοαναπαράγοντας  τον  σπόρο  προς  σπορά  με  φαινοτυπική  επιλογή  (δηλαδή  παραλαβή  του  σπόρου  των  καλύ­
τερων  φυτών),  εξασφαλίζοντας  με  τον  τρόπο  αυτό  τη  διαφύλαξη  της  παραγωγικής  τεχνικής  και  των  ιδιοτήτων  του 
φυτού.
5.2. Ιδιοτυπία  του  προϊόντος
Το  προϊόν  «Sedano  Bianco  di  Sperlonga»  του  οικοτύπου  «Bianco  di  Sperlonga»  έχει  μίσχους  με  χαρακτηριστικό 
ανοιχτό  χρώμα,  στοιχείο  εγγενές  του  οικοτύπου,  ιδιαίτερα  οργανοληπτικά  χαρακτηριστικά,  όπως  η  ευγευστότητα 
και  η  γλυκιά  γεύση  —μετρίως  αρωματική  και  εμπλουτισμένη  με  όξινες  νότες,  που  καθιστά  το  προϊόν  ιδιαιτέρως 
κατάλληλο  
για  να  καταναλώνεται  νωπό—  καθώς  και  μικρότερη  αντοχή  στη  θραύση  των  μίσχων.
5.3. Αιτιώδης  σχέση  που  συνδέει  τη  γεωγραφική  περιοχή  με  την  ποιότητα  ή  τα  χαρακτηριστικά  του  προϊόντος 
(για  τις  ΠΟΠ)  ή  με  μια  συγκεκριμένη  ιδιότητα,  τη  φήμη  ή  άλλα  χαρακτηριστικά  του  προϊόντος  (για  τις  ΠΓΕ)
Η  καλλιέργεια  του  «Sedano  Bianco  di  Sperlonga» ,  μέσω  του  τοπικού  οικοτύπου  «Βianco  di  Sperlonga », 
βασίζεται  
σε  σημαντική  εργασία  επιλογής  με  σκοπό  ιδίως  να  ενισχυθεί  το  ανοιχτό  χρώμα  των  μίσχων  των  φύλλων 
(εγγενές  χαρακτηριστικό  του  οικότυπου)
 και  να  επιτευχθεί  καθυστέρηση  στην  εμφάνιση  της  ταξιανθίας  (βοτανικό 
χαρακτηριστικό  σημαντικό  για  τη  διατήρηση  του  κατάλληλου  εύρους  της  περιόδου  συγκομιδής),  καθώς  και 
συμπαγές  σχήμα  και  μικρότερο  μέγεθος.  Οι  πτυχές  αυτές,  επιπλέον  των  ήδη  προαναφερθέντων  οργανοληπτικών 
ιδιοτήτων,  επιτρέπουν  τη  διαφοροποίηση  του  «Sedano  Bianco  di  Sperlonga»  από  τα  άλλα  σέλινα  μίσχου  που 
διατίθενται  
στο  εμπόριο.
Το  «Sedano  Bianco  di  Sperlonga » εισήχθη  στην  περιοχή  των  κοινοτήτων  Fondi  και  Sperlonga  κατά  τη  δεκαετία 
του  1960.  Η  καλλιέργεια  του  συγκεκριμένου  σέλινου  αποδείχτηκε  εξαρχής  κατάλληλος  τρόπος  αξιοποίησης  της 
περιοχής  των  «Pantani »,  μεταξύ  του  Lago  di  Sperlonga  και  του  Τυρρηνικού  Πελάγους,  που  χαρακτηρίζεται  από 
επιφανειακό  υδροφόρο  ορίζοντα  και  αποτελεί  σήμερα  το  καταλληλότερο  περιβάλλον  για  την  καλλιέργεια. 
Η  παρουσία  της  καλλιέργειας  στην  περιοχή  των  κοινοτήτων  Fondi  και  Sperlonga  αποδεικνύεται  από  πολυάριθμα 
έγγραφα  φορολογικού  χαρακτήρα,  χρονολογούμενα  από  τις  αρχές  της  δεκαετίας  του  1960  έως  τις  ημέρες  μας, 
από  τα  οποία  προκύπτει  ότι  το  «Sedano  Bianco  di  Sperlonga »,  μετά  από  μια  πρώτη  φάση  εισαγωγής  στην 
αγορά,
 απέκτησε  γρήγορα  φήμη  και  εμπορική  ζήτηση  στις  αγορές  της  Ρώμης.  Κατά  τις  δύο  τελευταίες  δεκαετίες 
η  καλλιέργεια  του  σέλινου  σημειώνει  σταθερή  άνοδο.13.6.2014 EL Επίσημη Εφημερίδα της Ευρωπαϊκής Ένωσης C 180/29
Παραπομπή  στη  δημοσίευση  των  προδιαγραφών
[άρθρο  5  παράγραφος  7  του  κανονισμού  (ΕΚ)  αριθ.  510/2006  (4)]
Η  εθνική  διαδικασία  ένστασης  ενεργοποιήθηκε  με  τη  δημοσίευση  της  πρότασης  τροποποίησης  των  προδιαγραφών  παρα­
γωγής  της  προστατευόμενης  γεωγραφικής  ένδειξης  «Sedano  Bianco  di  Sperlonga»  στην  Gazzetta  Ufficiale  della 
Repubblica  
Italiana  αριθ.  239,  της  11ης  Οκτωβρίου  2013 .
Το  ενοποιημένο  κείμενο  των  προδιαγραφών  μπορεί  να  αναζητηθεί  στο  διαδίκτυο,  στη  διεύθυνση: 
http://www.politicheagricole.it/flex/cm/pages/ServeBLOB.php/L/IT/IDPagina/3335
ή
απευθείας  στην  αρχική  σελίδα  του  δικτυακού  τόπου  του  Υπουργείου  Πολιτικών  Γεωργίας,  Τροφίμων  και  Δασών 
(www.politicheagricole.it )  –  επιλογή  «Qualità  e  sicurezza » (στο  επάνω  και  δεξιά  τμήμα  της  οθόνης)  και  κατόπιν 
«Disciplinari  di  Produzione  all’esame  dell’UE ».
(4)Βλέπε υποσημείωση 3.C 180/30 EL Επίσημη Εφημερίδα της Ευρωπαϊκής Ένωσης 13.6.2014